চেন্নাইয়িন ফুটবল ক্লাব
চেন্নাইয়িন ফুটবল ক্লাব (এছাড়াও চেন্নাইয়িন এফসি নামে পরিচিত) তামিলনাড়ুর চেন্নাই শহরের হয়ে ইন্ডিয়ান সুপার লীগে প্রতিদ্বন্দ্বিতা করা একটি ফুটবল ক্লাব। দলটি জওহরলাল নেহরু স্টেডিয়ামে তাদের সকল হোম ম্যাচ আয়োজন করে থাকে। ২০১৪ ইন্ডিয়ান সুপার লিগে তারা প্রথমবারের মতো অংশগ্রহণ করেছে। এই ক্লাবটি ২০১৫ এবং ২০১৭–১৮ মৌসুমের ইন্ডিয়ান সুপার লীগের শিরোপা জয়লাভ করেছে। তামিল ভাষায় 'ইন' বিভক্তির অর্থ হল 'এর'। অর্থাৎ, চেন্নাইয়িন ফুটবল ক্লাব এর বাংলা অর্থ হল চেন্নাই-এর ফুটবল ক্লাব। দৃষ্টি বোম্মাই হল ক্লাবের লোগো, যা তামিলদের কাছে শুভ লক্ষণের প্রতীক।